《题渊明祠堂》
宋代·喻良能

宅边虽有五柳树，归去已荒三径园。
平生胸中羞五斗，偶尔城市羡华轩。
盈樽浊酒自可漉，得趣古琴那用弦。
欲知耿耿忠愤意，甲子断自永初年。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。